

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogres, Brīvības ielā 33 | **Nr.8** | 2024. gada 30. maijā |

**4.**

**Par telpu Nākotnes ielā 2A, Birzgale, Birzgales pag., Ogres nov., nodošanu**

**bezatlīdzības lietošanā biedrībai “Ogres invalīdu biedrība”**

Ogres novada pašvaldībā (turpmāk - Pašvaldība) saņemts biedrības “Ogres invalīdu biedrība”, reģistrācijas Nr. 50008046881 (turpmāk - Biedrība), pārstāvja 2023. gada 23. oktobra iesniegums (reģistrēts Pašvaldībā 2023. gada 23. oktobrī ar Nr. 2-4.1/5556), ar lūgumu nodot telpu Nr. 12, 50,4 m2 platībā (turpmāk - Telpu) Nākotnes ielā 2A, Birzgale, Birzgales pag., Ogres nov., bezatlīdzības lietošanā, humānās palīdzības preču sadalei. 2024. gada 22. aprīlī. Pašvaldībā saņemts (reģistrēts Pašvaldībā (Birzgales pagasta pārvaldē) 2024. gada 22. aprīlī ar Nr. 1-5/90) Biedrības valdes priekšsēdētājas Tamāras Molodcovas 2024. gada 21. aprīļa iesniegums “Par telpu piešķiršanu Birzgalē, Nākotnes ielā 2a, bezatlīdzības lietošanā Ogres invalīdu biedrībai”.

Pamatojoties uz Valsts ieņēmuma dienesta 2005. gada 29. aprīļa lēmumu Nr. 79 “Par sabiedriskā labuma organizācijas statusa piešķiršanu biedrībai “Ogres invalīdu biedrība””, Biedrībai piešķirts sabiedriskā labuma organizācijas statuss darbības jomās - cilvēktiesību un indivīda tiesību aizsardzība, sabiedrības, it īpaši trūcīgo un sociāli mazaizsargāto personu grupu, sociālās labklājības celšana un kultūras veicināšana.

Saskaņā ar ierakstu Birzgales pagasta zemesgrāmatas nodalījumā Nr. 581 Pašvaldībai nostiprinātas īpašuma tiesības uz nekustamo īpašumu Nākotnes ielā 2A, Birzgale, Birzgales pag., Ogres nov. (kadastra numurs 7444 005 0335), kas sastāv no zemes vienības ar kadastra apzīmējumu 7444 005 0335 un ēkas (būves) ar kadastra apzīmējumu 7444 005 0335 001.

 Publiskas personas finanšu līdzekļu un mantas izšķērdēšanas novēršanas likuma (turpmāk - Likums) 2. panta pirmā daļa noteic, ka publiska persona rīkojas ar saviem finanšu līdzekļiem un mantu likumīgi, tas ir, jebkura rīcība ar publiskas personas finanšu līdzekļiem un mantu atbilst ārējos normatīvajos aktos paredzētajam mērķim, kā arī normatīvajos aktos noteiktajai kārtībai.

Likuma 5. panta pirmā daļa noteic, ka publiskas personas mantu aizliegts nodot privātpersonai vai kapitālsabiedrībai bezatlīdzības lietošanā. Šā panta otrajā daļā noteikti gadījumi, uz kuriem neattiecas šā panta pirmās daļas noteikumi, tostarp, kad atvasināta publiska persona savu mantu nodod lietošanā sabiedriskā labuma organizācijai vai sociālajam uzņēmumam (Likuma 5. panta otrās daļas 41. punkts).

Likuma 5. panta trešā daļa noteic, ja publiskas personas mantu nodod bezatlīdzības lietošanā, par to tiek pieņemts lēmums. Likuma 5. panta trešajā prim daļā noteikts, ka tiesību subjekts, kuram nodota manta bezatlīdzības lietošanā, nodrošina attiecīgās mantas uzturēšanu, arī sedz ar to saistītos izdevumus, bet šā panta piektajā daļā noteikts, ka lēmumu par publiskas personas mantas nodošanu bezatlīdzības lietošanā sabiedriskā labuma organizācijai vai sociālajam uzņēmumam pieņem attiecīgi Ministru kabinets vai atvasinātas publiskas personas orgāns. Publiskās personas mantu bezatlīdzības lietošanā sabiedriskā labuma organizācijai nodod uz laiku, kamēr tai ir sabiedriskā labuma organizācijas statuss, bet ne ilgāku par 10 gadiem.

Ievērojot sabiedrības intereses un lietderības apsvērumus, lai Biedrība varētu sekmīgi darboties, nodrošināt humāno palīdzību, kas vitāli nepieciešama īpaši trūcīgo un sociāli mazaizsargāto personu grupu, sociālās labklājības celšanai, Telpu būtu lietderīgi nodot tai bezatlīdzības lietošanā uz laiku, kamēr Biedrībai ir sabiedriskā labuma organizācijas statuss, bet ne ilgāk par desmit gadiem.

Ņemot vērā minēto un pamatojoties uz Pašvaldību likuma 10. panta pirmās daļas 21. punktu un 73. panta ceturto daļu un Publiskas personas finanšu līdzekļu un mantas izšķērdēšanas novēršanas likuma 5. panta otrās daļas 41. punktu, trešo, trešo1 daļu, piekto un sesto daļu,

**balsojot: ar 22 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Dace Veiliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Igors Miglinieks, Indulis Trapiņš, Jānis Iklāvs, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

1. **Nodot** bezatlīdzības lietošanā biedrībai “Ogres invalīdu biedrība” (turpmāk - Biedrība), Ogres novada pašvaldībai (turpmāk - Pašvaldība) piederošā nekustamā īpašuma Nākotnes ielā 2A, Birzgalē, Birzgales pag., Ogres nov., kadastra Nr. 7444 005 0335, sastāvā esošās ēkas (kadastra apzīmējums 7444 005 0335 001) telpu grupā ar kadastra apzīmējums 7444 005 0335 001 002 esošo telpu Nr. 12, ar platību 50,4 m2 (turpmāk- Telpa). Ēkas Nākotnes ielā 2A, Birzgale, Birzgales pag., Ogres nov., bilances vērtība uz 2023. gada 31. decembri ir EUR 60127,97.

2. **Noteikt,** ka Telpa tiek nodota bezatlīdzības lietošanā Biedrībai, kamēr tai ir sabiedriskā labuma organizācijas statuss, bet ne ilgāk kā uz desmit gadiem.

3. **Noteikt** Telpas lietošanas mērķi – humānās palīdzības sniegšanas nodrošināšanai.

4. **Noteikt** Telpas nodošanas nepieciešamību un lietderību – Biedrības darbībai: sabiedrības, it īpaši trūcīgo un sociāli mazaizsargāto personu grupu, sociālās labklājības celšana, humānās palīdzības sniegšanas pakalpojumu nodrošināšanai.

5. **Noteikt**, ka patapinājuma līgums par Telpas bezatlīdzības lietošanu tiek izbeigts un Telpa nododama atpakaļ Pašvaldībai, ja:

5.1. Telpa tiek izmantotas pretēji to nodošanas bezatlīdzības lietošanā mērķim vai tiek pārkāpti līguma noteikumi;

5.2. Biedrībai tiek anulēts sabiedriskā labuma organizācijas statuss;

5.3. Telpa ir nepieciešama Pašvaldībai savu funkciju nodrošināšanai.

6. **Uzdot** Ogres novada pašvaldības Birzgales pagasta pārvaldei piecu darba dienu laikā pēc lēmuma spēkā stāšanās organizēt patapinājuma līguma noslēgšanu par Telpas nodošanu bezatlīdzības lietošanā Biedrībai atbilstoši šim lēmumam un normatīvajiem aktiem.

7. **Pilnvarot** Ogres novada Birzgales pagasta pārvaldes vadītāju Ogres novada pašvaldības vārdā noslēgt ar Biedrību patapinājuma līgumu par Telpas nodošanu bezatlīdzības lietošanā.

8. **Kontroli** par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)